28 



Bestand af Hindbær og Bregner. Nu har Bøgens Opvækst, 

 Grundens Afvanding, Jernbanen, Omegnens Villaer og det enorme 

 Besøg af en ikke altid hensynsfuld Menneskemængde paa en 

 sørgelig Maade forandret Skovens Udseende; her er intet Fristed 

 for Fuglene mere. Nattergalen, Droslen og Skovduen har søgt 

 andre og fredeligere Opholdssteder. Den smukke, besungne, 

 danske Bøgeskov er desværre ikke Fuglenes Ven, idet den, med 

 sin Skygge, dræber al Underskov, som i dens Opvækst ydede 

 den Læ og Beskyttelse, og som ogsaa var Fuglenes Værn. 



Søndermarken var fredet paa en for Vildtet meget praktisk 

 Maade, idet den som nu var indhegnet, men Laagerne altid 

 aflaasede. Der var kun Adgang for Medlemmer af Frederik 

 den sjettes Hofstat, og hvem der ellers blev betroet en Nøgle, 

 som dog maatte afleveres paa Frederiksberg Slot, hvergang den 

 var benyttet, en Afspærring som opretholdtes af Hensyn til 

 Enkedronning Marie Sophie Frederikke til henimod Christian 

 den ottendes Død. 



Man kunde tilbringe mange Timer derinde uden at møde et 

 Menneske. Der blev vist kun sjelden hugget ud eller slaaet 

 Græs. Gangene blev holdt rene, men ellers fik Naturen Lov til 

 at skøtte sig selv. Som Bevis paa, hvor lidt og af hvem Haven 

 besøgtes, kan jeg anføre, at vi, som Børn paa en forholdsvis 

 kort Tid, kunde plukke en Tallerken fuld af de dejligste Skov- 

 jordbær. At der under en saadan kunstig F'redning under ud- 

 mærkede naturlige Forhold maatte udvikle sig et sjelden rigt 

 Dyre- og Fugleliv er indlysende. Jeg var kun Barn, da jeg 

 gjorde Bekendtskab med Søndermarken under denne idylliske 

 Form, og jeg kan kun daarlig gøre Rede for, hvad jeg dengang 

 saa, men saa meget har dog indprentet sig i min Hukommelse, 

 at der var Fugle, mange Fugle, af mange Slags, og der var ikke 

 langt imellem hver Rede. Af de Fugle, som jeg dengang kendte, 

 og som ynglede der, var Sangdroslen (Tiirdiis miisiciis) meget 

 stærkt repræsenteret, samt de almindelige Finker, Meiser og 

 Sylvier, men nu er det en »Saga blott«. 



Frederiksberg Have havde ogsaa tidligere en Del Fugleliv, 

 som havde nogen Beskyttelse i Krattet og i Forbudet mod at 

 betræde Græsplæner og Busketter, men ogsaa her har Øksen 

 gjort lyst, og Besøget er mangefold tiltaget. 



De store private Haver omkring København er næsten alle 

 forlængst slagtede og udparcellerede. 



